Case ID: 1176254
Sentence 1: Məhkəmə baxışı zamanı dindirilmiş Təqsirləndirilən şəxs ona qarşı irəli sürülmüş ittihamda özünü təqsirli bilərək verdiyi ifadəsində göstərmişdir ki, o, əvvəllər Azərbaycan Respublikasının CM-nin müxtəlif maddələri ilə 30 ildən çox məhkumluq həyatı yaşamış, narkoloji, psixiatrik mərkəzlərdə qeydiyyatda olmamış, belə ki, o, həqiqətən də xx xxxxxx 2020-ci il tarixdə, saat 15 radələrində Bakı şəhəri, Yasamal rayonu, “Sovetski” deyilən ərazidə olarkən tikinti-söküntü işləri gedən yerdən keçirmiş, həmin vaxt yol kənarında bir ədəd qara rəngli sellofana bükülmüş bükülü olduğunu görmüş, həmin bükülünün içərisinə baxarkən orada bir ədəd “Makarov” adlı silah, bir ədəd daraq və üç ədəd güllə olduğunu aşkar etmiş, dərhal həmin bükülünü götürüb yaşadığı evə gəlmiş, həmin bükülünün içərisindəki silahı, bir ədəd darağı və üç ədəd patronu gizli bir yerə qoymuş, xx xxxxxx 2020-ci il tarixində, saat 14:20 radələrində o, həmin silah və onun hissələrini üzərində olan şalvarın arxasına qoymuş, Bakı şəhəri, Nəsimi rayonu, “Tesla” parkının yaxınlığından keçərkən ona mülki geyimli şəxslər yaxınlaşaraq polis əməkdaşları olduqlarını və onu qanunsuz olaraq odlu silah əldə edib gəzdirməkdə şübhəli kimi 22-ci polis şöbəsinə aparacaqlarını bildirmiş, o buna etiraz etməmiş və polis əməkdaşları ilə birlikdə Nəsimi RPİ-nin 22-ci PŞ-nə gəlmiş, bölməyə gəldikdən sonra onu bir otağa salıb orada ona hüquq və vəzifələrini izah edilməklə vəkil dəvət edilmiş, daha sonra isə iki nəfər tanımadığı vətəndaş gəlmiş, bundan sonra isə üzərinə videoçəkilişlə baxış keçirilmiş, baxış zamanı üzərində olan şalvarın sol arxa tərəfindən qeyd etdiyi silahı, bir ədəd darağı və üç ədəd patronu masanın üzərinə qoymuş, polis əməkdaşları ondan həmin silahı haradan və necə əldə etməsini soruşduqda o, həmin silah və onun hissələrini “Sovetski” deyilən yerdən tikinti işləri aparılan yol kənarında tapdığını bildirmiş, bundan sonra həmin silah zərfə qoyulub, möhürlənmiş, o və digər iştirkaçılar həmin zərfə imza etmişlər.Törətdiyi əməldən səmimi peşman olmasını və etiraf etməsini nəzərə alaraq, ona təqsirli bilindiyi maddənin sanksiyasında nəzərdə tutulmuş daha yüngül cəzanın təyin edilməsini xahiş edir.